యాప్స్‌ మాయలు తెలుసుకోవయా!
- అవసరం లేకపోయినా ఇబ్బడిముబ్బడిగా యాప్స్‌ డౌన్‌లోడ్‌ చేస్తోన్న ఇండియన్స్‌
- ఒక్కో మొబైల్‌ లో ఐదు నుంచి ఏకంగా 207 యాప్స్‌.. వాడేది పన్నెండు శాతమే!
- ఫోన్‌ పనితీరు, బ్యాటరీ లైఫ్‌ టైంపై తీవ్ర ప్రభావం చూపుతోన్న పలు యాప్స్‌
- వ్యక్తిగత సమాచారాన్ని తస్కరిస్తోన్న బీజేపీ, కాంగ్రెస్‌ పార్టీ యాప్స్‌?!
- 76% మంది ఫోన్లలో సోషల్‌మీడియా యాప్స్‌.. తర్వాతి స్థానంలో గేమింగ్‌ యాప్స్‌
మారుతున్న కాలానికనుగుణంగా టెక్నాలజీ రంగంలో కీలక మార్పులు చోటుచేసుకుంటున్నాయి. టెక్నాలజీతో పాటే పరుగెడుతున్న మనిషి ఏపని నైనా సౌకర్యవంతంగా చేసే స్థితికి వచ్చాడు. స్మార్ట్‌ ఫోన్‌ లో ఉన్న యాప్స్‌ మూ లంగా ఇది మరిం త సులభమైందని చెప్పొచ్చు.
స్మార్ట్‌ ఫోన్‌ చేతిలోకి వచ్చాక ఏ మాత్రం ఆలస్యం చేయకుండా ప్లే స్టోర్‌/యాప్‌ స్టోర్‌ లో ఉన్న పలు యాప్స్‌ ని డౌన్‌లోడ్‌ చేసుకోవటం అందరికీ మామూలైపోయింది. ముఖ్యంగా వీటిపై యూత్‌ ఆసక్తి రోజురోజుకూ పెరుగుతోందనే చెప్పొచ్చు. కాగా, ఇండియాలో ఒక స్మార్ట్‌ ఫోన్‌ యూజర్‌ తన ఫోన్‌ లో ఎంత లేదన్నా ఐదు యాప్స్‌ నుంచి ఏకంగా 207 యాప్స్‌ వరకు ఇన్‌ స్టాల్‌ చేస్తున్నట్టు.. సరాసరి తీసుకుంటే, 51 రకాల యాప్‌ అప్లికేషన్లను ఒక్కో ఇండియన్‌ డౌన్‌ లోడ్‌ చేసుకుంటున్నట్టు 'టెక్‌ ఆర్క్‌ డిజిట్‌' అనే సంస్థ 1000 మంది స్మార్ట్‌ ఫోన్‌ యూజర్ల మీద చేసిన సర్వేలో వెల్ల డించింది. కాగా, ఇందులో సగటున కేవలం 24 యాప్‌ లను(దాదాపు పన్నెండు శాతం) మాత్రమే ఎక్కువగా మన భారతీయులు ఉపయోగిస్తున్నట్టు తేలడం ఆశ్చర్యాన్ని కలిగిస్తోంది. అవసరం లేకపోయినా ఎక్కువ యాప్స్‌ ను ఇన్‌ స్టాల్‌ చేసుకోవడం వల్ల ఫోన్ల పనితీరు దెబ్బతినడం, బ్యాటరీ లైఫ్‌ టైం తగ్గడం, వ్యక్తిగత సమాచారం తస్కరించబడే అవకాశమున్నట్టు అధ్యయనకారులు ఈ సందర్భంగా హెచ్చరించారు.
వీటితో జాగ్రత్త!
పది లక్షలకు పైగా డౌన్‌ లోడ్స్‌ కలిగి, మంచి యూజర్‌ రివ్యూలు ఉన్న యాప్స్‌ కూడా మొబైల్‌ కు హానికలిగించే అవకాశం లేకపోలేదు. తాజాగా, ఇలాంటి తరహా యాప్స్‌ ను ప్రముఖ సెక్యూరిటీ రీసెర్చి సంస్థ సోఫోస్‌ గుర్తించింది. ఈ యాప్స్‌ ను మొబైల్స్‌ లో ఇన్‌స్టాల్‌ చేసుకోవడం వల్ల యూజర్లకు తెలియకుండానే తరచుగా యాడ్స్‌ ఓపెన్‌ అవుతాయని, ఈ యాప్స్‌ ద్వారా మొబైల్‌లో చేరిన మాల్‌వేర్‌ ఫోన్‌లోని బ్యాకింగ్‌, వ్యాలెట్‌ యాప్స్‌ ఇన్ఫ ర్మేషన్‌ తో పాటు ఇతర వ్యక్తి గత సమాచారాన్ని తస్క రించే అవ కాశం లేకపో లేదని సదరు సంస్థ హెచ్చరించింది. సోఫోస్‌ హె చ్చరికల నేప థ్యంలో.. సుమారు 22 యాప్‌లను ప్లేస్టోర్‌ నుంచి గూగుల్‌ ఇటీవల తొలగించింది. ఇందులో స్మార్కిల్‌ ఫ్లాష్‌లైట్‌, స్నేక్‌ ఎటాక్‌, మ్యాథ్‌ సాల్వర్‌, షేప్‌ సార్టర్‌, టేక్‌ ఏ ట్రిప్‌, జాంబీ కిల్లర్‌, స్పేస్‌ రాకెట్‌, టేబుల్‌ సాకర్‌ వంటి ప్రముఖ యాప్స్‌ కూడా ఉండటం గమనార్హం. ఇక, రాజకీయ పార్టీలకు సంబంధించిన మొబైల్‌ యాప్స్‌ వినియోగదారుల డేటాను, సమాచారాన్ని దుర్వినియోగం చేస్తున్నాయంటూ ఇప్పటికే పలుమార్లు విమర్శలు రావడం తెలిసిందే! ప్రధాని నరేంద్రమోడీ పేరుతో వున్న బీజేపీకి చెందిన యాప్‌, కాంగ్రెస్‌ పార్టీ యాప్‌లు యూజర్‌ వ్యక్తిగత సమాచారాన్ని వినియోగదారుడి అనుమతి లేకుండానే మూడో వ్యక్తి/వ్యక్తులకు పంపుతున్నాయని ఫ్రెంచ్‌ పరిశోధకుడు ఎలియాట్‌ ఎల్డర్సన్‌ ఆరోపించడం సంచలనంగా మారింది.
ఇండియాలో ఎక్కువ ప్రాచుర్యం పొందిన యాప్స్‌
- ఇండియాలో ఎక్కువ మంది డౌన్‌ లోడ్‌ చేసుకున్న యాప్‌ గా వాట్సాప్‌ రికార్డులకు ఎక్కింది. ఇప్పటివరకు దీనికి ఇండియాలో 20కోట్ల యాక్టివ్‌ యూజర్స్‌ ఉండగా.. వాట్సాప్‌ వీడియో కాలింగ్‌ యూజ్‌ చేసుకునే దేశాల్లో ఇండియా మొదటి స్థానంలో ఉంది.
- ఫేస్‌ బుక్‌ మెసెంజర్‌ యాప్‌, యూట్యూబ్‌ యాప్‌ కూడా ప్రజాదరణ పొందిన లిస్టులో ఉన్నాయి. ఒక ఫోన్‌ లోని సమాచారాన్ని మరొక ఫోన్‌ లోకి షేర్‌ చేసుకోవడానికి ఉపయోగించే షేర్‌ ఇట్‌ యాప్‌ అనతి కాలంలోనే ప్రాచుర్యం పొందింది.
- చైనా దేశంలో గూగుల్‌ కు ప్రత్యామ్నా యంగా ఉపయోగించే యూసీ బ్రౌజర్‌, స్టార్‌ ఇండియా కంపెనీ కి చెందిన హాట్‌ స్టార్‌ యాప్‌ తదితరాలు కూడా మన దేశంలో దూసుకుపోతున్నాయి.
యాప్స్‌ రకం                                        వినియోగం